วันที่สิบ สามตุลา ปีห้าเก้า
เป็นวันเศร้า เสียใจ ไทยทั้งผอง
ต้องสูญเสีย จอมกษัตริย์ ผู้เคยครอง
แผ่นดินทอง แดนสยาม งามวิไล
	องค์ภูมินทร์ ทรงสิ้น สวรรคต
ดังปรากฏ แน่ชัด รัชสมัย
สิ้นสุดรัช กาลที่เก้า ของชาวไทย
สุดอาลัย องค์เหนือหัว ภูมิพล
	ธ ครองราชย์ เจ็ดสิบปี ดีเลิศล้ำ
ครองด้วยธรรม สุดประเสริฐ บังเกิดผล
ยังความสุข มาสู่มวล มหาชน
สุขเปี่ยมล้น ดังปณิธาน ของราชันย์
	ทุกโครงการ งานทุกอย่าง พ่อวางไว้
เหล่าลูกไทย จะสานต่อ ก่อสร้างสรรค์
ช่วยกันเอื้อ เพื่อส่วนรวม ร่วมมือกัน
พร้อมยึดมั่น ในความรัก สามัคคี
	แผ่นดินไทย นั้นต้องมี องค์ประมุข
เพื่อสร้างสุข เป็นหลักธรรม นำวิถี
ตามแบบอย่าง ราชขัตติย ประเพณี
จึงต้องมี เอกองค์ พระราชา
	รัฐบาล จึงเข้าเฝ้า ทูลเกล้าถวาย
กราบทูลให้ พระบรม โอรสา
ธิราชสยาม มกุฎราช กุมารมา
เป็นพระมหา กษัตริย์ ขัดติยพงค์
	สมเด็จพระ เจ้าอยู่หัวมหา วชิราลงกรณ
บดินทร เทพยวรางกูร บุญสูงส่ง
เป็นรัชกาล ที่สิบแห่ง จักรีวงศ์
ขอพระองค์ ทรงพระเจริญ ยิ่งยืนนาน

